Na temelju članka 98. stavka 3. Zakona o odgoju i obrazovanju u osnovnoj i srednjoj školi („Narodne novine” broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), Školski odbor Škole primijenjene umjetnosti i dizajna Osijek, Osijek uz prethodnu suglasnost osnivača Osječko-baranjske županije, KLASA: 602-01/24-01/3, URBROJ:2158-01-24-88, od 20. lipnja 2024. godine, na 55. sjednici održanoj 17. srpnja 2024. godine donio je

ODLUKU O IZMJENAMA I DOPUNAMA STATUTA

ŠKOLE PRIMIJENJENE UMJETNOSTI I DIZAJNA OSIJEK, OSIJEK

Članak 1.

U Statutu Škole primijenjene umjetnosti i dizajna Osijek, Osijek, KLASA: 003-07-/19-01-14, URBROJ: 2158/46-01-19-1, od 29. kolovoza 2019. godine, (u daljem tekstu: Statut) u članku 5., stavku 3., podstavku 1. brojka „100.000,00” zamjenjuje se brojkom „13.272,28”, a riječ „kuna” zamjenjuje se riječju „eura”.

U članku 5., stavku 3., podstavku 2. brojka „200.000,00” zamjenjuje se brojkom „26.544,56”, a riječ „kuna” zamjenjuje se riječju „eura”.

Članak 2.

U članku 15. dodaje se stavak 2. koji glasi:

„U izvanrednim okolnostima, kada nije moguće izvođenje nastave u Školi, Škola može za sve učenike ili dio učenika određenih razrednih odjela izvoditi nastavu na daljinu uz suglasnost osnivača na temelju prethodne suglasnosti ministra.”.

Članak 3.

U članku 54. stavku 2. riječi „Ured državne uprave” zamjenjuju se riječima „nadležno upravno tijelo Županije za obrazovanje”.

Članak 4.

U članku 55. stavak 1. podstavak 10. mijenja se i glasi:

„- na prijedlog ravnatelja usvaja prijedlog financijskog plana, prijedlog polugodišnjeg i godišnjeg izvještaj o izvršenju financijskog plana,”.

Iza podstavka 10. dodaje se novi podstavak 11. koji glasi:

„-usvaja konačni financijski plan ako je različit od dostavljenog prijedloga financijskog plana,”.

Dosadašnji podstavci 11. do 26. postaju podstavci 12. do 27.

U dosadašnjem podstavku 13. koji postaje podstavak 14. brojka „100.000,00” zamjenjuje se brojkom „13.272,28”, brojka „200.000,00" zamjenjuje se brojkom „26.544,56”, a riječ „kuna” zamjenjuje se riječju „eura”.

U dosadašnjem podstavku 14. koji postaje podstavak 15. brojka „200.000,00” zamjenjuje se brojkom „26.544,56”, a riječ „kuna” zamjenjuje se riječju „eura”.

Članak 5.

U članku 62. stavak 1. mijenja se i glasi:

„(1) Za ravnatelja se može imenovati osoba koja ispunjava uvjete propisane Zakonom.”.

Članak 6.

U članku 69. stavak 4. briše se.

Dosadašnji stavci 5. i 6. postaju stavci 4. i 5.

Članak 7.

U članku 74. stavku l . podstavak 7. mijenja se i glasi:

„- predlaže prijedlog financijskog plana te prijedlog polugodišnjeg i godišnjeg izvještaja o izvršenju financijskog plana,”.

U članku 74. stavku 1. podstavku 12. brojka „100.000,00” zamjenjuje se brojkom „ 13.272,28”, a riječ „kuna” zamjenjuje se riječju „eura”.

U članku 74. stavku 1. podstavku 33. riječi „i ured državne uprave u županiji” brišu se.

Članak 8.

U članku 89. stavku 1. iza podstavka 9. dodaje se novi podstavak 10. koji glasi:

„- donosi odluku o oslobađanju učenika pohađanja redovite nastave u školskoj ustanovi za učenika koji zbog većih motoričkih teškoća ili kroničnih bolesti ne može polaziti nastavu na prijedlog nadležnog liječnika školske medicine uz odobrenje Ministarstva i organizira nastavu u kući, odnosno zdravstvenoj ustanovi ako se učenik nalazi na dužem liječenju,”.

Dosadašnji podstavci 10.-21. postaju podstavci 11-22.

Članak 9.

Članak 95. stavak 2. mijenja se i glasi:

„(2) Poslove tajnika može obavljati osoba koja je završila:

1. sveučilišni integrirani prijediplomski i diplomski studij pravne struke ili stručni diplomski studij javne uprave,
2. stručni prijediplomski studij upravne struke, ako se na natječaj ne javi osoba iz točke a) ovoga stavka.”.

Članak 10.

U članku 105. iza stavka 1. dodaje se stavak 2. koji glasi:

„(2) Rješenje o priznavanju razdoblja obrazovanja u inozemstvu donosi ravnatelj u skladu sa Zakonom o priznavanju i vrednovanju inozemnih obrazovnih kvalifikacija i Zakonom o općem upravnom postupku.”

Članak 11.

Naslov iznad članka 109. briše se.

Članak 109. briše se.

Članak 12.

Članak 110. briše se.

Članak 13.

Članak 111. briše se.

Članak 14.

U članku 112. ispred broja „112.“ dodaje se riječ „Članak”.

U članku 112. stavak 3. riječi „u matičnoj knjizi” zamjenjuju se riječima „u e-Matici i drugoj odgovarajućoj pedagoškoj dokumentaciji”.

Članak 15.

U članku 115. ispred broja „115.“ dodaje se riječ „Članak”.

Članak 115. mijenja se i glasi:

„Roditelj odnosno staratelj učenika je dužan brinuti se da učenik redovito izvršava obveze te u primjerenom roku javit razlog izostanka učenika u pravilu putem e-Dnevnika.”.

Članak 16.

U članku 117. ispred broja „117.“ dodaje se riječ „Članak”.

U članku 117. stavku l. umjesto točke stavlja se zarez i dodaju se riječi: „u pravilu putem e-Dnevnika“.

U stavku 2. riječi „na jedan od sljedećih načina” zamjenjuju se riječju „iznimno”.

U stavku 3. mijenja se broj stavka na način da se broj „(4)” zamjeni brojem „(3)”.

U stavku 4. mijenja se broj stavka na način da se broj „(5)” zamjeni brojem „(4)”.

U stavku 4. riječi: „nadležni centar za socijalnu skrb” zamjenjuje se riječima „nadležno tijelo za socijalni rad”.

Članak 17.

U članku 127. iza stavka 1. dodaju se novi stavci 2. i 3. koji glase:

„(2) Ako učenik zbog bolesti ili drugog opravdanog razloga ne pristupi popravnom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine.

(3) Iznimno od stavka 2. ovoga članka, u slučaju da učenik nije mogao pristupiti popravnom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra nadležnog za obrazovanje.”.

Dosadašnji stavak 2. postaje stavak 4.

Članak 18.

U članku 131., stavku 5. umjesto točke stavlja se zarez i dodaje se: „ali ne kasnije od 15. listopada kalendarske godine.”.

Iza stavka 5. dodaje se novi stavak 6. koji glasi:

„(6) Iznimno u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, Škola je dužna učeniku omogućiti polaganje ispita i nakon roka iz stavka 5. ovoga članka, uz suglasnost ministra nadležnog za obrazovanje.”.

Dosadašnji stavci 6. i 7. postaju stavci 7. i 8.

Članak 19.

U članku 134. stavak 1. riječ „športaša” zamjenjuje se riječju „sportaša”, a riječ „šport” zamjenjuje se riječju „sport”

U stavku 2. umjesto točke stavlja se zarez i dodaje: „odlukom Nastavničkog vijeća na prijedlog liječnika primarne zdravstvene zaštite.”.

Stavak 3. mijenja se i glasi:

„(3) Učenici koji imaju status kategoriziranog sportaša pohađaju nastavu i završavaju srednjoškolsko obrazovanje prema Pravilniku o načinu pohađanja i završetka obrazovanja sportaša, a posebno daroviti učenici u umjetničkom području kao i učenici koji se pripremaju za međunarodna natjecanja pohađaju nastavu prema odluci Nastavničkog vijeća, a mogu polagati predmetni i razredni ispit na način propisan člancima 121. - 125. Statuta.”

Članak 20.

U članku 160. stavku 1. riječi „primitaka od prodaje roba i usluga,” zamjenjuju se riječima „participacije roditelja odnosno skrbnika učenika, stjecanjem vlastitih prihoda”.

Iza stavka 2. dodaju se stavci 3. i 4. koji glase:

„(3) Način stjecanja i korištenja nenamjenskih donacija ureduje se pravilnikom.

(4) Za rashode za redovito poslovanje koji nastaju kontinuirano, a utvrđeni su Zakonom o proračunu i Odlukom Osnivača o izvršavanju proračuna za pojedinu godinu nije potrebna posebna suglasnost Osnivača.”.

Članak 21.

Ova Odluka o izmjenama i dopunama Statuta stupa na snagu osmoga dana od dana objave na mrežnoj stranici i oglasnoj ploči Škole.

PREDSJEDNIK ŠKOLSKOG ODBORA:

Goran Dijanović

KLASA: 011-03/24-01/1

URBROJ: 2158-46-24-1



Osijek, 17. srpnja 2024. godine

Ova Odluka o izmjenama i dopunama Statuta donesena je uz prethodnu suglasnost Osnivača i to Zaključkom Skupštine Osječko-baranjske županije, KLASA: 602-01/24-01/3, URBROJ:2158-01-24-88, od 20. lipnja 2024. godine.

Odluka o izmjenama i dopunama Statuta objavljena je na oglasnoj ploči i mrežnoj stranici Škole dana 17. srpnja 2024. godine te je stupila na snagu dana 25. srpnja 2024. godine.

RAVNATELJICA ŠKOLE:

Kristina Kopf, prof.